Document ID: 32005D0489

ODLOČBA KOMISIJE
z dne 6. julija 2005
o odobritvi odstopanj nekaterim državam članicam v zvezi s prvim pošiljanjem četrtletnih podatkov v skladu z Uredbo Sveta (ES) št. 1222/2004
(notificirano pod dokumentarno številko K(2005) 1874)
(Besedila v češkem, danskem, grškem, francoskem, poljskem, portugalskem in slovenskem jeziku so edina verodostojna)
(2005/489/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1222/2004 z dne 28. junija 2004 o zbiranju in pošiljanju podatkov o četrtletnem javnem dolgu (1) in zlasti člena 2(3) Uredbe,
ob upoštevanju naslednjega:
(1)
Uredba (ES) št. 1222/2004 določa zbiranje in pošiljanje podatkov o četrtletnem javnem dolgu z uporabo enake opredelitve javnega dolga, razen za referenčno obdobje, navedeno v Uredbi Sveta (ES) št. 3605/93 z dne 22. novembra 1993 o uporabi Protokola o postopku v zvezi s čezmernim primanjkljajem, ki je priloga k Pogodbi o ustanovitvi Evropske skupnosti (2).
(2)
Člen 2(3) Uredbe (ES) št. 1222/2004 določa, da lahko Komisija v primeru, ko so v nacionalnih statističnih sistemih potrebne večje spremembe, za prvo pošiljanje četrtletnih podatkov odobri odstopanje, ki ne presega enega leta.
(3)
Takšna odstopanja so zahtevali organi Češke, Danske, Grčije, Francije, Poljske, Portugalske in Slovenije.
(4)
V skladu s podatki, ki jih je prejela Komisija (Eurostat), so zahtevki zadevnih držav povezani z dejstvom, da morajo države bistveno spremeniti svoje statistične sisteme, česar pa ne morejo izvesti pred 31. decembrom 2004.
(5)
Zahtevana odstopanja je zato treba odobriti -
SPREJELA NASLEDNJO ODLOČBO:
Člen 1
Odstopanja od roka, določenega z Uredbo (ES) št. 1222/2004 za prvo pošiljanje podatkov o četrtletnem javnem dolgu, se odobrijo državam članicam, navedenim v členu 2 te odločbe.
Rok, ki se uporablja za navedene države članice, je 31. december 2005.
Člen 2
Ta odločba je naslovljena na Češko republiko, Kraljevino Dansko, Helensko republiko, Francosko republiko, Republiko Poljsko, Portugalsko republiko in Republiko Slovenijo.
V Bruslju, 6. julija 2005

Labels: 2
19
10
12
18
15